Voorekülas võisteldi kombineeritud maratonis ja viimast ning koolisõitu sisaldavates kahevõistlustest. Kõrgeimal tasemel peeti rahvusliku keskmise taseme kahevõistlus, mis küll karikasarja ei kuulu. Seal näitasid taas oma head vormi juuli alguses Eesti meistriks kroonitud Ülar Raudsepp ja Friidom, kes panid võidule aluse koolisõidus, kui edestasid konkurente 7 punktiga. Nii ei suutnud Raudsepa võitu väärata ka üks maha aetud pall kombineeritud maratonis. Teine koht selles klassis Pille-Riin Viilupile Ristikul ja kolmas Riina Rõale Dylanoga.
#000002
Sarja arvestusse läksid aga kombineeritud maraton ja madalama taseme kahevõistlus. Viimase koolisõidus tegid teistele silmad ette Eve Haggi ja Hõde, kellele paaripunktiste vahedega järgnesid Kati Raidma ja Grelli ning lätlanna Anita Tasina ja Mokka. Paraku saatis Haggit ebaõnn kombineeritud maratonis, kui unus takistuse number 10 asukoht ja ette võetud pikk „rännak“ selleni päädis arvukate karistuspunktidega ületatud normiaja eest. Nii võttis võidu kombineeritud maratoni vigadeta sõitnud Raidma Tasina ees. Kolmandana lõpetas Riina Rõa viieaastasel Virk-Viksuril.
#000003